Rafael Bayramov (neyrocərrah)
Rəfael Rafiq oğlu Bayramov (23 fevral 1982, Sumqayıt) — Azərbaycan alimi, neyrocərrah, neyroradioloq. Azərbaycanda ilk dəfə intrakranial damarlara axının istiqamətini dəyişən stentlərin PIPELINE və ACANDIS DERIVO yerləşdirilməsi əməliyyatını və Azərbaycanda ilk dəfə 2 günlük uşağın anadangəlmə beyin damarının inkişafqüsuru – Galen veni Malformasiyasının endovaskulyar embolizasiyası əməliyyatını icra etmişdir. Həmçinin Azərbaycanda ilk dəfə arteriovenoz malformasiyaların embolizasiyası üçün ONYX istifadəsi və Azərbaycanda ilk dəfə trombekstraksiya prosedurunun icrası ona məxsusdur.